
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

privind aprobarea documentaţiei tehnico-economice, a indicatorilor tehnico-economici-faza SF  si a descrierii sumare a investiţiei pentru obiectivul :

“  CONSTRUCŢIE CLĂDIRE CU DESTINAŢIA CREŞĂ ÎN ZONA DE NORD”

1. Descrierea situaţiei actuale

În prezent pe raza Municipiului Timişoara există un număr de 14 creşe cu o capacitate de  550 de locuri, iar la nivelul anului 2017 numarul de cereri  a fost de 1000 pentru înscrierea copiilor în creşele aflate în adminitraţia Consilului Local Timişoara,  prin Serviciul Public Creşe.

Pentru a putea creşte numărul de locuri în creşele aflate pe teritoriul Municipiului Timişoara, în concordanţă cu prevederile legislaţiei actuale, s-a demarat proiectarea unei crese in zona Nord ce are ca si scop  depunerea  proiectului ( SF-ului ) intocmit, spre finanţare,  în cadrul „Programului Operaţional Regional 2014-2020, Axa prioritară 4 - Sprijinirea dezvoltării urbane durabile, Prioritatea de investiții 4.4 Investiții  în educație, în formare, inclusiv în formare profesională pentru dobândirea de competențe și învățare pe tot parcursul vieții prin dezvoltarea infrastructurilor de educație și formare , Obiectiv Specific 4.4 Creșterea calității infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă“. 
2. Schimbări preconizate și rezultate așteptate

Prin  materializarea proiectului ce are ca si obiectiv construirea unei creşe cu o capacitate de 29 de locuri li se oferă locuitorilor din zona respectivă posibilitatea de a înscrie copiii în sistemul de învăţământ antepreşcolar şi astfel părinţii se pot întoarce,  de timpuriu, pe piaţa muncii. 

Lucrările propuse în proiect cuprind: construirea clădirii creşei, a împrejmuirii, amenajararea accesului carosabil şi pietonal, amenajarea terenului şi a spaţiilor destinate activităţilor în aer liber a copiilor. Creşa va a avea bucătărie şi spălătorie propie, lifturi pentru transportul persoanelor şi hranei, grupuri sanitare pentru personal şi pentru copii, spaţiu pentru medic, izolator, sală multifuncţionlă, spaţii tehnice. Clădirea creşei este  adaptata nevoilor  persoanelor cu dizabilităţi. 

Sunt prevazute, prin proiect,  surse alternative de energie şi s-a acordat o  importanţă deosebita  reducerii consumului de energie şi reducerii emisiilor de gaze cu efect de seră  prin  folosiriea energiei solare pentru producerea apei calde menajere, cat si a pompelor  de caldura pentru producerea agentului termic pentru incalzirea spatiilor. 
S-au  prezentat soluţii tehnice pentru îndeplinirea exigenţelor la cerinţelor esenţiale prevazute in L 10/1995 privind calitatea in constructii,  republicata si actualizata.

Indicatorii de proiect care fac obiectul monitorizării, implementării şi performanţei investiţiei propuse prin proiect sunt: construirea clădirii creşei cu o suprafaţă desfăşurată de 1560.18 mp si asigurarea locurilor  în creşă pentru un număr de 29 de copii.

3. Concluzii

 Urmare a celor prezentate mai sus, considerăm oportună aprobarea prin HCL a documentatiei tehnico-economice - faza SF, a indicatorilor tehnico-economici – faza SF prevazuti in Anexa 1 si descrierea sumară a investiţiei prevazuta in Anexa 2, pentru  proiectul: „ CONSTRUCŢIE CLĂDIRE CU DESTINAŢIA CREŞĂ ÎN ZONA DE NORD”

